Jakob Kukk

Jakob Kukk (28. august/9. september 1870 Ilmatsalu vald, Tartu-Maarja kihelkond, Tartumaa – 25. juuli 1933 Tallinn) oli Eesti Evangeeliumi Luteriusu Kiriku esimene piiskop.

Õppis Tartu ülikoolis usuteadust 1891–1895, Eesti Üliõpilaste Seltsi vilistlane. 

Ordineeriti 6. jaanuaril 1899 Riias. 1899–1900 Võru praostkonna asetäitja õpetaja. 1900–1902 Rõuge koguduse abiõpetaja Rudolf Kallase juures. 1902–1904 Peterburi Jaani (eesti) koguduse abiõpetaja. 1904–1905 Tartu Maarja koguduse abiõpetaja. 1905–1906 Teškovo koguduse õpetaja Ingerimaal. Keila Miikaeli koguduse õpetaja 1906–1921. Osales Vabadussõjas sõjaväe õpetajana.

Valiti 12. septembril 1919 Eesti Evangeeliumi Luteriusu Kiriku esimeseks piiskopiks, pühitseti ametisse Rootsi Kiriku peapiiskopi Nathan Söderblomi poolt Tallinna Kaarli kirikus 5. juunil 1921. 

Abiellus 5. mail 1924 Melanie Kuljusega.

Maetud Vana-Kaarli kalmistule.

Viited

Kirjandus 
Eesti esimese Lutheriusu piiskopi õnnistamine. – Kaja 07.06.1921, nr. 125, lk. 2–3
Piiskop Jakob Kukk'e ametisse pühitsemine. – Päevaleht. 06.06.1921, nr. 145, lk. 1
Piiskop Jakob Kukk† – Eesti Kirik 03.08.1933, nr. 32, lk. 249–255
Bruno Laan Eesti esimene piiskop Jakob Kukk – Eesti Kirik 04.06.2003
Mati Märtin 140 aastat piiskop Jakob Kuke sünnist – Eesti Kirik'' 07.09.2010

Välislingid 
 Eesti Evangeelne Luterlik Kirik: Jakob Kukk
 Eesti Evangeelne Luterlik Kirik: Piiskop Jakob Kukk – Aega varjuv alustala
 Jakob Kuke haud

Peterburi konsistoriaalringkonna vaimulikud
Keila Miikaeli koguduse vaimulikud
Tartu Ülikooli usuteaduskonna vilistlased
Eesti Üliõpilaste Seltsi liikmed
Vana-Kaarli kalmistule maetud
Sündinud 1870
Surnud 1933